Natten mellom 27. og 28. juli begynte det å brenne i Bendiksklev 76b. Brannen spredte seg kun til nabohuset 76a, grunnet innsats fra brannvesen og frivillige. Etter 3 timer var det kontroll på brannen. Mtr.nr 76a brant helt ned, og det ble senere satt opp nytt bygg i mur (dagens bnr.509), mens 76a ble kun skadet og restaurert, og beholdt sitt matr.nr. Begge byggene var eid av skomakermester O. C. Olsen. I brannen omkom 3 personer i 76b, som var leid av kjøpmann Stian Mørland. De omkommende var 2 av hans barn og en tjenestepike, som alle lå og sov på kvisten i tredje etasje. Mørland selv og resten av personene som var i andre etasje ble reddet via en stige fra gassverket vis a vis, som ble satt opp. Mørland selv prøvde å redde de i tredje etasjen, men mislyktes grunnet kraftig røyk.